கேள்வி: பாலக்காடு ராமா பாகவதர் - இளமை வாழ்க்கை பற்றி நீங்கள் என்ன அறிந்துள்ளீர்கள்?
பதில்: ராமா பாகவதர், கேரளம் பாலக்காடு சோரனூர் என்னுமிடத்தில் முந்தாயா (மலையாளம்: മുണ്ടായ) சிற்றூரில் பிறந்தார். தந்தையார் கஸ்தூரி ரங்கன், தாயார் அலமேலு மங்கை. தொடக்கத்தில் பாலக்காடு அனந்தராம பாகவதரிடம் குருகுல முறையில் இசைப் பயிற்சி பெற்றார். பின்னர் மகா வைத்தியநாதையர், உமையாள்புரம் சுவாமிநாதர் ஆகியோரிடம் கற்றார். சுவாமிநாத ஐயரிடம் பல தியாகராஜ கிருதிகளைக் கற்றுக்கொண்டார். தன்னுடன் இசை பயின்ற மகாராஜபுரம் விஸ்வநாதர் நட்புக் கொண்டார்.
கேள்வி: பாலக்காடு ராமா பாகவதர் - தொழில் வாழ்வு குறித்து விரிவாக சொல்லுங்கள்.
பதில்: இவரது முதல் இசைக்கச்சேரி கேரள மாநிலம் கல்பாத்தி காசி விஸ்வநாத சுவாமி கோவிலில் நடைபெற்றது. இங்கேயே இவரது இறுதி இசைக்கச்சேரியும் இடம்பெற்றது. தமிழ் நாடு, திருவையாறில் நடைபெறும் தியாகராஜர் ஆராதனை விழாவை இவர் கேரள மாநிலம் கல்பாத்தியிலும் நடைபெறச் செய்தார். அங்குள்ள ராம் தியான மடத்தில் ஒவ்வொரு ஆண்டும் தியாகராஜர் ஆராதனை விழா நடைபெறுகிறது.
கேள்வி: பாலக்காடு ராமா பாகவதர் - பாராட்டுகளும் விருதுகளும் பற்றி தகவல் சொல்.
பதில்: *மைசூர் மன்னர் ஜெயசாமராஜ உடையார் ஒவ்வொரு ஆண்டும் மைசூரில் நடைபெறும் மைசூரு தசரா விழாவில் இவரது இசைக் கச்சேரி இடம்பெறச் செய்வார். * திருவிதாங்கூர் அரச குடும்பம் மகாராஜாவும் மகாராணியும் இவருக்கு சிறப்புகள் செய்தார்கள். * நோபல் பரிசு பெற்ற விஞ்ஞானி ச. வெ. இராமன் இவருக்கு ''காயக்க கேசரி'' என்ற விருதினை வழங்கினார்.